Prezident Shavkat Mirziyoyev bugun, 31 avgust kuni erta tongda Shahidlar xotirasi xiyobonida qatag‘on qurbonlarini yod etish marosimida ishtirok etdi. Prezident matbuot kotibi Sherzod Asadovning xabar berishicha, bundan tashqari Shavkat Mirziyoyev "Yangi O‘zbekiston" bog‘ida Mustaqillik monumenti poyiga gul qo‘ydi. Kechqurun davlat rahbari mamlakat mustaqilligining 31 yilligiga bag‘ishlangan bayram tadbirida ishtirok etadi. Qayd etilishicha, prezident xalqqa tabrik bilan murojaat qiladi.